(6 ก.ย.) ที่ทำเนียบรัฐบาล พล.ต.ต.พีรพันธุ์ เปรมภูติ ปลัดสำนักนายกรัฐมนตรีได้ออกตรวจมาตรการรักษาความปลอดภัยภายในทำเนียบรัฐบาล ภายหลังเกิดเหตุวางแผนลอบสังหาร พ.ต.ท.ทักษิณ ชินวัตรนายกรัฐมนตรี จากนั้นพล.ต.ต.พีรพันธุ์ กล่าวว่า ได้ทำความเข้าใจเจ้าหน้าที่รักษาความปลอดภัยในทำเนียบรัฐบาลถึงมาตรการรักษาความปลอดภัยในช่วงนี้เพื่ออำนวยความสะดวกให้แก่ทุกฝ่ายที่ปฏิบัติงานในทำเนียบฯจึงต้องขออภัยกับความไม่สะดวกแก่ข้าราชการ สื่อมวลชน ประชาชนที่มาติดต่อราชการกับทำเนียบฯในช่วงนี้ และให้เห็นใจเจ้าหน้าที่ตำรวจที่ปฏิบัติงานในช่วงนี้ ทั้งนี้กำชับให้เจ้าหน้าที่รักษาความปลอดภัยทุกคนตรวจรถยนต์ บุคคล สิ่งของที่เข้ามาในทำเนียบฯอย่างละเอียด รวมถึงจะมีการเดินตระเวนดูแลความปลอดภัยภายในทำเนียบฯตลอด 24 ชั่วโมงพล.ต.ต.พีรพันธุ์ กล่าวว่า ส่วนมาตรการควบคุมสื่อมวลชนในการสัมภาษณ์รักษาการนายกรัฐมนตรีอย่างเข้มงวดในช่วงนี้ ก็ทำเพื่อประโยชน์ของสื่อมวลชนเอง เพราะเวลาสื่อมวลชนสัมภาษณ์รักษาการนายกรัฐมนตรีจะเข้าไปรุมกันเป็นจำนวนมาก มีการดันกันไปมา เหยียบเท้ากัน บางทีก็ไปเหยียบสายกล้องทีวี จนอาจทำให้กล้องทีวีซึ่งมีราคาเป็นล้านบาทหล่นมาได้รับความเสียหายได้ ต้องจัดระเบียบในการให้สัมภาษณ์เพื่อให้ทุกคนได้ภาพเหมือนกันหมด แต่รักษาการนายกรัฐมนตรีจะให้สัมภาษณ์หรือไม่ก็ขึ้นอยู่กับรักษาการนายกรัฐมนตรีเอง
พล.ต.ต.พีรพันธุ์ เปรมภูติ ปลัดสํานักนายกรัฐมนตรีได้ออกตรวจนโยบายรักษาความปลอดภัยภายในทําเนียบรัฐบาลภายหลังเกิดเหตุวางแผนลอบสังหารของใคร 
พ.ต.ท.ทักษิณ ชินวัตรนายกรัฐมนตรี